Røren

Røren er en del av Hokksund og er en tettbebyggelse øst for Hokksund sentrum, mellom Skotselv og Vestfossen i Øvre Eiker kommune, Viken fylke.

Røren 
Opphavet er det gamle gårdsnavnet Røren, men området omfatter også Semsmoen og Bråtabakken. Røren er egen valgkrets og skolekrets som også omfatter Ås, Skotsmoen og Varlo.

Det har sannsynligvis vært bosetning her allerede i steinalderen fordi det er funnet steinalderreskap på Semsmoen.

Av gammelt av gikk veien fra kobber gruvene, Ekers Kobberværk, ved Ormåsen til smeltehytta ved Hyttefossen i Hoenselva forbi røren gårdene. Veien går i dag inn til skogsområdene ved Himsjø og Hoensvannet, dette er skogsområder til røren gårdene og rekreasjonsområder for innbyggerne i Øvre Eiker.

Gamle Røren skole ble tatt i bruk i 1918 med elever fra Røren, Semsmoen, Bråtabakken, Ås, Skotsmoen og Varlo. Den var i brukt frem til i 1966 når den nye Røren skole stod ferdig. Idrettsanlegget til foreningen Eiker Kvikk ligger også på Røren. Det er også en kommunal barnehage her, Røren Barnehage.

Det er i praksis ingen klar grense mellom stedsnavnene Semsmoen, Bråtabakken og Røren.

Semsmoen 
Semsmoen ligger på åskanten mellom Hokksund og Vestfossen, den tilhørte fra gammelt av Sem og underbruket Lilleås, og bestod av en rekke småbruk. 

Semsgodset startet med å bli oppstykket til forskjellige underbruk omkring 1720.

Område avgrenses av Bråtabakken i nordvest og Ås sørøst. På begynnelsen av 1900-tallet begynte det å bli en del villabebyggelse på Semsmoen og på 1960 og 70-tallet var det bygging av en mengde eneboliger i område. Denne utbyggingen fortsetter fremdeles med nye felt og fortetting av gamle boligområder.

På Semsmoen ligger nye Røren skole og Eiker Kvikk sitt idrettsanlegg.

Bråtabakken 
Bråtabakken er bakken opp fra veien fra Hokksund sentrum til veikrysset hvor veien delte seg mot Vestfossen (fylkesvei 2734, Semsmoveien, over Semsmoen), mot Himsjø (Rørenveien / Møllerveien) og mot Skotselv (fylkesvei 2736, Skotselvveien). Men Bråtabakken er også boligområde fra Kantum (utenfor Hokksund sentrum) opp til Hoenselva og mot Røren og Semsmoen på toppen av bakken. Det har navn etter småbruket Bråten og grunnen tilhører Haug prestegårds. Det har vært bebyggelse her siden 1700-tallet og ved veikrysset var det kolonialforretning.

Eiker Mølle og Holt pensjonat ligger også på Bråtabakken.

Referanser 

Tettsteder i Viken
Bosetninger i Øvre Eiker